गुस्सा आता तो सबको है, लेकिन उस गुस्से को जाहिर करने का तरीका सबका अलग-अलग होता है। इतना ही नहीं, गुस्से को कंट्रोल करने का तरीका भी सबका अलग-अलग है। किसी भी तरह की मुसीबत, चिंता, परेशानी, धमकी, निराशा या हार में यह एक स्वाभाविक प्रक्रिया है और जीवन में प्रत्येक व्यक्ति को एक नहीं, कई बार ऐसी स्थिति का सामना करना पड़ता है। जीवन की समस्याएं हम पर हावी न हों, इसके लिए कभी-कभी जरूरी है कि आप गुस्सा रूपी अपने अंदर के दबाव को बाहर करें।